Legal Document

Category: 0

Text:
36. ΑΝΑΓΚ. ΝΟΜΟΣ υπ΄ αριθ. 437 της 4/8 Ιουν. 1968 (ΦΕΚ Α΄ 127) Περί συμπληρώσεως της περί πόρων του Μετοχικού Ταμείου Βασιλικού Ναυτικού Νομοθεσίας. Άρθρ.1.-1.Η ημερησία δαπάνη τροφοδοσίας των Αξιωματικών, Υπαξιωματικών και ανδρών του Λιμενικού Σώματος (Λ.Σ.) υπόκεινται εις υπέρ του Μετοχικού Ταμείου Βασιλικού Ναυτικού (Μ.Τ.Β. Ν.) κράτησιν 4% ως αύτη προβλέπεται εν τοις άρθρ. 44 και 46 του Κωδ. Δ/τος της 21.8.1932 «περί Μετοχικού Ταμείου Β.Ν.», ως ταύτα ετροποποιήθησαν μεταγενεστέρως, μη εχούσης εφαρμογής εν προκειμένω και μόνον καθ΄ ό, τι αφορά το Μετοχικόν Ταμείον Β.Ν. της παρ. 5 του άρθρ. 1 του Νόμ. 2136/1952 (τόμ. 4 σελ. 45). Η ισχύς της ανωτέρω διατάξεως άρχεται από 1.1.1968. Άρθρ.2.-1.Αι αποδοχαί των Επικούρων και Εφέδρων Αξιωματικών και Υπαξιωματικών Βασιλικού Ναυτικού και Λιμενικού Σώματος υπόκεινται από της ονομασίας των και κατά τον χρόνον καθ΄ ον ούτοι υπηρετούσιν εις απάσας τας υπέρ Μετοχικού Ταμείου Βασιλικού Ναυτικού και Ταμείου Αλληλοβοηθείας Βασιλικού Ναυτικού κρατήσεις επί των αποδοχών ας λαμβάνουσιν ούτοι, της κρατήσεως λόγω διαφοράς προαγωγής παρακρατουμένης άπαξ μόνον κατά την ονομασίαν των ως εφέδρων, αίτινες, ως αποτελούσαι πόρον των ως άνω Ταμείων, δεν επιστρέφονται εν ουδεμία περιπτώσει. 2.Αι μέχρι τούδε ενεργηθείσαι κρατήσεις υπέρ Μετοχικού Ταμείου Βασιλικού Ναυτικού και Ταμείου Αλληλοβοηθείας Βασιλικού Ναυτικού επί των αποδοχών των ανωτέρω θεωρούνται νομίμως ενεργηθείσαι εφ΄ όσον δεν αφίστανται των προβλεπομένων υπό της προηγουμένης παραγράφου. Άρθρ.3.-1.(Αντικαθίσταται η παρ. 1 άρθρ. 69 Π.Δ. 21/31 Οκτ. 1932, ανωτ. σελ. 587). 2.Από της ισχύος του παρόντος, διακοπέντα μερίσματα λόγω εφαρμογής προϊσχυουσών διατάξεων, χορηγούνται εκ νέου, κατόπιν αιτήσεως του ενδιαφερομένου, άνευ αναδρομικής καταβολής των μερισμάτων δια τον χρόνον της διακοπής, ισχυουσών δια την περίπτωσιν αυτήν των διατάξεων της προηγουμένης παραγράφου. Άρθρ.4.-1.Το εδάφ. β΄ της παρ. 1 του άρθρ. 6 του Ν.Δ. 2997/54 «περί συστάσεως Ταμείου Προνοίας  Σελ. 632,02(δ) Τεύχος 1379 Σελ. 60 Β.Ν.», καταργείται, τροποποιουμένης της αριθμολογήσεως των λοιπών εδαφίων αναλόγως (κατωτ. σελ. 634). 2.Η ισχύς της ανωτέρω διατάξεως άρχεται από 1.1.1957. Άρθρ.5.-Η ισχύς του παρόντος Α. Νόμου καθ΄ ας περιπτώσεις εν τούτω δεν ορίζεται άλλως άρχεται από της δημοσιεύσεώς του δια της Εφημερίδος της Κυβερνήσεως.